Kašeľ počas liečby krvného tlaku
Dobrý deň prajem.Manželka užívala liek na tlak Tezeo.Pre stály kašeľ až skoro dusenie jej lekár zamenil liek za Rawel  SR. Kašeľ pokračuje nezmenene. Pre zistenie, či príčinou kašľa sú tieto lieky,by sme chceli na jeden,dva dni liek vysadiť.Dá sa tak konať?  Ďakujem
Dobrý deň,
ďakujeme za Vašu otázku.
Kašeľ patrí medzi vedľajšie účinky lieku Tezeo, nebol však pozorovaný ako nežiadúci účinok lieku Rawel. V prípade, že napriek zmeny v liečbe kašeľ pokračuje, je potrebné sa opakovane obrátiť na ošetrujúceho lekára, ktorý rozhodne o ďalšom liečebnom postupe. Samovoľné ukončenie liečby nie je vhodné.
Prajem skorú úľavu od ťažkostí.
S pozdravom
PharmDr. Veronika Kiabová